F’dan iż-żmien ta’ sfida, il-qawsalla hi simbolu qawwi li wara l-maltemp jiġi l-bnazzi. Messaġġ b’dan is-simbolu li bdew it-tfal Taljani infirex fl-Ewropa u qed narawh anke ma’ diversi djar f’Malta. Dawn mhumiex żminijiet faċli. Għadd kbir ta’ pajjiżi qed jitolbu liċ-ċittadini tagħhom biex jibqgħu ġewwa u ma joħorġux bil-għan li l-pandemija coronavirus ma tkomplix tinfirex. Qed jispikkaw mad-djar tpinġijiet tal-qawsalla, b’messaġġi ta’ tama li wara l-maltemp jigi l-bnazzi. B’messaġġ qawwi ta’ kuraġġ u li kollox se jkun aħjar, għadd ta’ tfal Maltin qed idendlu fil-gallarija jew mat-tieqa tpinġija tal-qawsalla. Din l-inizjattiva, li bdiet fl-Italja – li huwa l-aktar pajjiż milqut minn dan il-virus – infirxet madwar l-Ewropa f’ħakka t’għajn. F’Malta qed jispikkaw messaġġi bħal Stay Safe, Everything will be OK.